चंद्रकांत रघुनाथ गोखले

चंद्रकांत रघुनाथ गोखले (जानेवारी ७, इ.स. १९२१, मिरज, सांगली संस्थान - जून २०, इ.स. २००८, पुणे, महाराष्ट्र) हे मराठी नाट्यअभिनेते व चित्रपट अभिनेते आणि गायक होते. 

मराठी अभिनेत्री कमलाबाई गोखले या यांच्या आई होत्या. यांचे पुत्र विक्रम गोखले हेदेखील अभिनेते आहेत.

कारकीर्द

अभिनय
यांनी वयाच्या नवव्या वर्षी ’पुन्हा हिंदू’ या  नावाच्या मराठी नाटकाद्वारे अभिनयक्षेत्रात पदार्पण केले. ७ दशकांहून अधिक काळाच्या कारकीर्दीत यांनी साठाहून अधिक मराठी नाटकांतून व साठाहून अधिक मराठी चित्रपटांतून अभिनय केला आहे. त्यांनी भूमिका केलेल्या नाटकांपैकी भावबंधन, राजसंन्यास, पुण्यप्रभाव, बेबंदशाही, राजे मास्तर, बॅरिस्टर, पुरुष ही प्रमुख नाटके होत. मराठीशिवाय त्यांनी काही हिंदी चित्रपटांमधूनदेखील भूमिका रंगवल्या.

गायन
अभिनेते चंद्रकांत गोखले हे गायकही होते. त्यानी ख्याल गायकीचे शिक्षण घेतले होते. 

गदिमा लिखित, सुधीर फडके यांनी संगीत दिलेल्या गीतरामायण या गीत काव्यातील  १०व्या गीताचे (चला राघवा चला'चे) गायन  चंद्रकांत गोखले यांनी केले होते.

मृत्यू 
आयुष्याच्या अखेरीस गोखले कर्करोगाने ग्रस्त होते. जून २०, इ.स. २००८ रोजी भाप्रवे सुमारे ०६३० वाजता पुण्यातील जोशी रुग्णालयात त्यांचे वयाच्या ८७व्या वर्षी निधन झाले.

संदर्भ व नोंदी

बाहय दुवे 
 

इ.स. १९२१ मधील जन्म
इ.स. २००८ मधील मृत्यू
मराठी अभिनेते
मराठी चित्रपट अभिनेते
हिंदी चित्रपट अभिनेते
मराठी नाट्यअभिनेते
मराठी गायक
चित्रपती व्ही.शांताराम जीवनगौरव पुरस्कारविजेते